CELEX: 62021CN0641
Language: sk
Date: 2021-10-20 00:00:00
Title: Vec C-641/21: Návrh na začatie prejudiciálneho konania, ktorý podal Bundesfinanzgericht (Rakúsko) 20. októbra 2021 – Climate Corporation Emissions Trading GmbH/Finanzamt Österreich

31.1.2022   
            
            
               SK
            
            
               Úradný vestník Európskej únie
            
            
               C 51/20
            
         
      Návrh na začatie prejudiciálneho konania, ktorý podal Bundesfinanzgericht (Rakúsko) 20. októbra 2021 – Climate Corporation Emissions Trading GmbH/Finanzamt Österreich
      (Vec C-641/21)
      (2022/C 51/27)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Bundesfinanzgericht
      
         Účastníci konania pred vnútroštátnym súdom
      
      
         Žalobkyňa: Climate Corporation Emissions Trading GmbH
      
         Žalovaný: Finanzamt Österreich
      
         Prejudiciálna otázka
      
      Má sa smernica Rady 2006/112/ES (1), zmenená smernicou Rady 2008/8/ES, vykladať v tom zmysle, že vnútroštátne správne orgány a súdy majú miesto poskytnutia služby, ktoré formálne podľa písaného práva leží v inom členskom štáte, ako je ten, v ktorom sa nachádza sídlo zákazníka, považovať za nachádzajúce sa v tuzemsku, ak tuzemská zdaniteľná osoba poskytujúca túto službu musela vedieť, že sa prostredníctvom poskytnutej služby podieľa na úniku dane z pridanej hodnoty spáchanom v rámci reťazca transakcií?
      
         (1)  Smernica Rady 2006/112/ES z 28. novembra o spoločnom systéme dane z pridanej hodnoty (Ú. v. EÚ L 347, 2006, s. 1), zmenená smernicou Rady 2008/8/ES z 12. februára 2008, ktorou sa mení a dopĺňa smernica 2006/112/ES, pokiaľ ide o miesto poskytovania služieb (Ú. v. EÚ L 44, 2008, s. 1).